Az aktivista sehogyan sem kapott választ arra, hogy ki fizette az osztogatott krumplikat.

Idézze fel a 2019-es önkormányzati választás kampányának és a szavazás napjának eseményeit, illetve kövesse a fejleményeket cikksorozatunkkal. Innen megtudhat mindent arról, mi történik az ország önkormányzataiban.

Megpróbálták kidobni Gulyás Márton aktivistát Hunvald György VII. kerületi polgármesterjelölt krumpliosztásáról.

Mint arról beszámoltunk, a volt MSZP-s politikus egy Ferencvárosi Lokálpatrióta Egyesület jelöltjeként indul polgármesternek Erzsébetvárosban, a szervezet a IX. kerületben komoly szóróanyagot is terjeszt, bár azt nem árulták el, hogy honnan volt erre pénzük. Hunvald korábban kerületi ingatlanügyek miatt két és fél évet töltött előzetes letartóztatásban, az ügyben felmentették, de még folyik ellene eljárás, melyben az ügyész három év börtönt kért rá. A politikus júliusban lépett ki az MSZP-ből.

Az egyesület jelöltjeként induló Hunvald a hétvégén krumpli- és hagymaosztást rendezett Erzsébetvárosban, Gulyás Márton aktivista pedig a helyszínen próbálta kideríteni, hogy ki finanszírozza ezt. Gulyás videózta az aktivistákkal folytatott párbeszédet, a felvétel szerint azonnal heves ellenállásba ütközött, és nem hogy választ nem kapott a kérdéseire, de azt is közölték vele, hogy

rád küldöm a cigányokat! Menj a zsidókhoz!

Amikor Gulyás később rákérdez a férfinél, mire ő azt mondja, szerinte a "Momentum zsidó párt".

Gulyásnak később telefonon felhívta Hunvald Györgyöt is, aki viszont volt nem hajlandó Gulyásnak választ adni arra, ki fizeti az akciót. Bár Gulyás azzal érvel, hogy VII. kerületi lakosként és egyszerű állampolgárként is joga van ezt tudni, Hunvald szerint nem, szerinte ő csak Állami Számvevőszéknek tartozik elszámolással.

Mint állampolgár azzal foglalkozzon, ami egy állampolgár feladata, például most a választásokon az egy nemes feladat: szavazni

– közli Hunvald.

Gulyás Márton végül szintén kap egy zsák krumplit és hagymát Hunvald György szórólapjával együtt, és bár tőle nem kértek lakcímkártyát, szerinte az is látható, hogy az aktivisták rögzítették a lakcímkártyák alapján a választópolgárok személyes adatait.

Hozzáteszi, Hunvald krumpliosztásra az Európai Baloldal Barátai nevű szervezet irodahelyiségeit használta.